ZAPISNIK
Sa 8.sjednice Općinskog vijeća Općine Stara Gradiška, održane dana 31.kolovoza 2026.godine, s početkom u 19,30 sati. Sjednica je održana u općinskoj vijećnici zgrade Općine.
Sjednici su nazočni sljedeći vijećnici: Tvrtko Beganović,   Ivan Kukić, Stojan Skopljak, Ivica Nezić , Marko Mutnjaković i Damir Figurić. 
Sjednici nije nazočna vijećnica Roberta Šišić.  
Ostali nazočni: Velimir Paušić, načelnik Općine,  Vjekoslav Juraković, pročelnik Jedinstvenog upravnog odjela i Mato Višić – Radio Bljesak Okučani.
Zapisnik je vodila Željka Zečević.
Predsjednik Vijeća otvara 8.sjednicu Općinskog vijeća i pozdravlja sve nazočne. 
Potom se pristupa utvrđivanju kvoruma. Prebrojavanjem nazočnih vijećnika utvrđuje da sjednici pribiva 6 vijećnika, odnosno da postoji kvorum za pravovaljan rad i odlučivanje.
Predsjednik Vijeća  za današnju sjednicu Općinskog vijeća predlaže sljedeći
Dnevni red:

 	- Usvajanje Zapisnika sa 7.sjednice Općinskog vijeća održane 27.07.2026.godine
- Aktualni sat
1. Prijedlog Pravilnika o javnoj nabavi
2. Informacije o poduzetim radnjama glede postupka javne nabave za predmet nabave:
     	Rekonstrukcija vatrogasne infrastrukture

	te dopunu istog točkama:
	
	3. Prijedlog Odluke o dopuni Odluke o nerazvrstanim cestama na području Općine 
		Stara Gradiška
	4. Prijedlog Odluke o proglašenju komunalne infrastrukture javim dobrom u općoj
		uporabi

Ovako dopunjeni Dnevni red usvojen je jednoglasno, sa 6 glasova “ZA”.

Predsjednik Vijeća potom daje na usvajanje Zapisnik sa 7.sjednice Općinskog vijeća.  
Primjedbi nije bilo te je Zapisnik sa 7.sjednice verificiran.

AKTUALNI SAT
Predsjednik Vijeća daje riječ načelniku da izvijesti o aktualnostima.
Načelnik Velimir Paušić pozdravlja nazočne vijećnike i vijećnice te ukratko izvješćuje kako slijedi:
-konačno je završen projekt izrade ePlanova te će na idućoj sjednici Vijeća isti ići na usvajanje. Malo se cijeli postupak odužio, no ovakvo provođenje projekta je novost, ne samo nama, nego i za izrađivače i Ministarstvo, pa je sve to utjecalo na samu provedbu.
-danas je u naselju Stara Gradiška postavljena horizontalna i vertikalna signalizacija kako smo već ranije izvještavali. Za sada, zbog nefunkcioniranja starog graničnog prijelaza nemamo problem s parkiranjem kamiona, no za budućnost, postavljanjem ovih znakova, osigurali smo mogućnost da se svako kršenje istih može sankcionirati.
-planirani radovi (asfaltiranje i proširenje) na dionici ceste Pivare -Donji Bogićevci su dovršeni. Nastavak radova planiran je u 2027.godini.
-obzirom da već duže vremena čekamo odgovor DORH-a vezano za raspolaganje državnim poljoprivrednim zemljištem, planiramo poslati požurnicu ovaj tjedan, kako bismo mogli nastaviti proceduru vezano uz natječaj za poljoprivredno zemljište
-u nedjelju, 06.rujna 2026.godine, naš DVD Donji Varoš obilježava 95.obljetnicu svoga rada. Pozivi su poslani vijećnicima, pa još jednom podsjećanje da vijećnici nazoče ovom vrijednom događaju
-za područje cijele Brodsko-posavske Županije proglašena je elementarna nepogoda – suša. Poziv poljoprivrednicima da prijave štetu u ostavljenom roku.

Predsjednik Vijeća zahvaljuje načelniku te poziva vijećnike da se pitanjima uključe u aktualni sat.
Pitanja nije bilo pa predsjednik Vijeća zaključuje aktualni sat.

TOČKA 1. 	Prijedlog Pravilnika o jednostavnoj nabavi

Predlagatelj Pravilnika o jednostavnoj nabavi  je načelnik Općine.
Prijedlog akta uz obrazloženje vijećnici su primili u materijalima za 8.sjednicu Općinskog vijeća.
Uvodno   pojašnjenje točke daje  pročelnik Vjekoslav Juraković.
Predsjednik Vijeća otvara raspravu.
Rasprave nije bilo, te predsjednik Vijeća daje na glasovanje predmetni prijedlog Pravilnika.
Po obavljenom glasovanju utvrđuje da su vijećnici jednoglasno, sa 6 glasova „ZA“ donijeli  Pravilnik o jednostavnoj nabavi,  u tekstu kako ga je predložio predlagatelj.

TOČKA 2.	Informacija o poduzetim radnjama glede postupka javne nabave za predmet:
		Rekonstrukcija vatrogasne infrastrukture

Načelnik Općine Velimir Paušić detaljno je upoznao vijećnike o svim aktivnostima vezano uz provođenje postupka rekonstrukcije vatrogasne infrastrukture – vatrogasnog spremišta. Prije svega, osvrnuo je na financijsku konstrukciju za ovaj projekt. Naime, vijećnici su upoznati s činjenicom da se radi o EU projektu, koji se velikim dijelom financira sredstvima Europske unije. No, uz ta sredstva, Općina Stara Gradiška bit će u obvezi osigurati i veća sredstva od samog iznosa sufinanciranja utvrđenog Ugovorom. Prije svega iz razloga jer je postignuta cijena radova rekonstrukcije veća od ranijeg troškovnika, a uz provođenje projekta vezani su i neki dodatni troškovi kojih u troškovniku nema. Sve to zajedno znači da Općina u svom Proračunu treba osigurati oko 515.000 Eura.
Postavlja se pitanja treba li nam to ili ne?
Činjenica je da ovim dobivamo multifunkcionalni objekt koji može koristiti šira zajednica a ne samo vatrogasci, dobivamo uređen okoliš, a i mišljenje je da ukoliko to ne napravimo sada, gotovo je sigurno da nećemo niti u budućnosti.
Stoga moli vijećnike da se očituju o tome, da li da se ide u provedbu ili ne?.

Predsjednik Vijeća otvara raspravu.

U raspravi su sudjelovali vijećnici Ivica Nezić, Ivan Kukić i Damir Figurić , na čija pitanje je odgovorio načelnik Paušić
Po okončanju rasprave, predsjednik Vijeća utvrdio je da je Informacija o poduzetim radnjama glede postupka nabave Rekonstrukcije vatrogasne infrastrukture prihvaćena od strane Općinskog vijeća te da su vijećnici jednoglasno dali podršku načelniku za daljnje provođenje projekta.


TOČKA 3. 	Prijedlog Odluke o dopuni Odluke o nerazvrstanim cestama na području Općine 
		Stara Gradiška

Predlagatelj Odluke o dopuni Odluke o nerazvrstanim cestama na području Općine Stara Gradiška  je načelnik Općine.
Prijedlog akta uz obrazloženje vijećnici su primili u materijalima za 8.sjednicu Općinskog vijeća.
Uvodno   pojašnjenje točke daje  načelnik Velimir Paušić, naglašavajući da se radi o tehničkim usklađenjima vezanim za projekt izgradnje ceste u poslovnoj zoni Gređani Pustare, konkretno zemljište koja smo kupili od Axereala.
Predsjednik Vijeća otvara raspravu.
Rasprave nije bilo, te predsjednik Vijeća daje na glasovanje predmetni prijedlog Odluke.
Po obavljenom glasovanju utvrđuje da su vijećnici jednoglasno, sa 6 glasova „ZA“ Odluku o dopuni Odluke o nerazvrstanim cestama na području Općine Stara Gradiška,  u tekstu kako ga je predložio predlagatelj.

TOČKA 4. 	Prijedlog Odluke  o proglašenju komunalne infrastrukture javim dobrom u općoj
		uporabi

Predlagatelj Odluke o proglašenju komunalne infrastrukture javnim dobrom u općoj uporabi  je načelnik Općine.
Prijedlog akta uz obrazloženje vijećnici su primili u materijalima za 8.sjednicu Općinskog vijeća.
Uvodno   pojašnjenje točke daje  načelnik Velimir Paušić, kazavši da i za ovu točku vrijedi obrazloženje kao kod prethodne jer se radi o istom zemljištu.
Predsjednik Vijeća otvara raspravu.
Rasprave nije bilo, te predsjednik Vijeća daje na glasovanje predmetni prijedlog Odluke.
Po obavljenom glasovanju utvrđuje da su vijećnici jednoglasno, sa 6 glasova „ZA“ Odluku o proglašenju komunalne infrastrukture javnim dobrom u općoj uporabi,  u tekstu kako ga je predložio predlagatelj.


Predsjednik Vijeća zaključuje sjednicu u 15,57 sati.


ZAPISNIČAR:								PREDSJEDNK VIJEĆA:

Željka Zečević								Tvrtko Beganović










IZVOD IZ ZAPISNIKA
Sa 8.sjednice Općinskog vijeća Općine Stara Gradiška, održane dana 31.kolovoza 2026.godine, s početkom u 19,30 sati. Sjednica je održana u općinskoj vijećnici zgrade Općine.
Sjednici su nazočni sljedeći vijećnici: Tvrtko Beganović,   Ivan Kukić, Stojan Skopljak, Ivica Nezić , Marko Mutnjaković i Damir Figurić. 
Sjednici nije nazočna vijećnica Roberta Šišić.  
Ostali nazočni: Velimir Paušić, načelnik Općine,  Vjekoslav Juraković, pročelnik Jedinstvenog upravnog odjela i Mato Višić – Radio Bljesak Okučani.
Zapisnik je vodila Željka Zečević.
Predsjednik Vijeća otvara 8.sjednicu Općinskog vijeća i pozdravlja sve nazočne. 
Potom se pristupa utvrđivanju kvoruma. Prebrojavanjem nazočnih vijećnika utvrđuje da sjednici pribiva 6 vijećnika, odnosno da postoji kvorum za pravovaljan rad i odlučivanje.
Predsjednik Vijeća  za današnju sjednicu Općinskog vijeća predlaže sljedeći
Dnevni red:

 	- Usvajanje Zapisnika sa 7.sjednice Općinskog vijeća održane 27.07.2026.godine
- Aktualni sat
1. Prijedlog Pravilnika o javnoj nabavi
2. Informacije o poduzetim radnjama glede postupka javne nabave za predmet nabave:
     	Rekonstrukcija vatrogasne infrastrukture

	te dopunu istog točkama:
	
	3. Prijedlog Odluke o dopuni Odluke o nerazvrstanim cestama na području Općine 
		Stara Gradiška
	4. Prijedlog Odluke o proglašenju komunalne infrastrukture javim dobrom u općoj
		uporabi

Ovako dopunjeni Dnevni red usvojen je jednoglasno, sa 6 glasova “ZA”.

Predsjednik Vijeća potom daje na usvajanje Zapisnik sa 7.sjednice Općinskog vijeća.  
Primjedbi nije bilo te je Zapisnik sa 7.sjednice verificiran.

 TOČKA 1. 	Prijedlog Pravilnika o jednostavnoj nabavi

Predlagatelj Pravilnika o jednostavnoj nabavi  je načelnik Općine.
Prijedlog akta uz obrazloženje vijećnici su primili u materijalima za 8.sjednicu Općinskog vijeća.
Uvodno   pojašnjenje točke daje  pročelnik Vjekoslav Juraković.
Predsjednik Vijeća otvara raspravu.
Rasprave nije bilo, te predsjednik Vijeća daje na glasovanje predmetni prijedlog Pravilnika.
Po obavljenom glasovanju utvrđuje da su vijećnici jednoglasno, sa 6 glasova „ZA“ donijeli  Pravilnik o jednostavnoj nabavi,  u tekstu kako ga je predložio predlagatelj.



Predsjednik Vijeća zaključuje sjednicu u 15,57 sati.


ZAPISNIČAR:								PREDSJEDNK VIJEĆA:

Željka Zečević								Tvrtko Beganović


